IL-KWADRU PRINĊIPALI TAL-KAPPELLA TAL-MADONNA TAL-GRAZZJA Dan l-inkwadru jippreżenta lil Marija ma' ommha Sant'Anna flimkien. ma' Ġesu tarbija u San Ġwann Battista. — Max-xellug tal-inkwadru. hemm figura maskili oħra li ma nistgħux inkunu ċerti min hu. Għalkemm ma hemm ebda dokumentazzjoni storika, jingħad illi l-kwadru kien fil-knisja ta' Tigne fil-Ponta ta' Dragut li ġġarfet waqt l-imblokk tal-Franċiżi (1798). Sab il-post li għandu llum meta nbniet il- kappella għal ħabta tal-1802 (skont l-artiklu ta' Achille Ferris: Descrizione delle Chiese di Malta (1866)). Huwa kopja tal-oriġinal magħruf bħala 'La Madonna del Divino Amore' xogħol ta' Gianfrancesco Penni, alliev ta' Raffaele Sanzio u li jinsab fil-mużew ta' Napli. Kopja oħra tinsab fil- Palazzo Capitolino f'Ruma. Lokalment tinsab kopja oħra fil-kappella ta' Franza fil-Konkatidral ta' San Ġwann. Mhux magħruf min hu l-pittur imma l-inkwadru fih ċertu valur artistiku. P. Marius Zerafa op offra li jirrestawra dan l-inkwadru u waqt it-tindif tiegħu ħareġ ċar ħafna il- bini li jidher fin-naħa ta' fuq ix-xellug. Il-bini jidher li fih loġġa u li jħares fuq il-baħar. Min jaf fejn hi jew fejn kienet din il-binja2 m